26. janvāris

26. janvāris ir gada 26. diena pēc Gregora kalendāra. Līdz gada beigām ir atlikušas 339 dienas (340 garajā gadā).

Vārda dienas 
Agneta, Agnis, Ansis

Notikumi 
 1590. gads — sākās Krievijas—Zviedrijas karš, krievu karaspēkam ierodoties Jamā.
 1699. gads — noslēgts Karlovicas līgums starp Austriju, Poliju, Venēcijas Republiku un Osmaņu impēriju.
 1788. gads — dibināta Sidneja — pirmā eiropiešu apdzīvotā vieta Austrālijā.
 1808. gads — Austrālijā norisinājās "Ruma dumpis".
 1837. gads — Mičigana kļuva par 26. ASV štatu.
 1841. gads — Apvienotā Karaliste formāli okupēja Honkongu.
 1886. gads — Kārlis Bencs patentēja automašīnu ar iekšdedzes dzinēju.
 1906. gads — brāļu Stenliju tvaika mašīna Stanley-Rocket ar pilotu Fredu Mariotu sasniedza 205,44 km/h ātrumu.
 1911. gads — pirmo lidojumu veica hidroplāns, kuru pilotēja Glens Kērtiss.
 1921. gads — Francija, Apvienotā Karaliste, Itālija, Beļģija un Japāna atzina Latvijas un Igaunijas neatkarību de iure.
 1934. gads — Vācija un Polija parakstīja 10 gadu neuzbrukšanas līgumu.
 1950. gads — Indija pasludināta par republiku.
 1980. gads — Izraēla un Ēģipte nodibināja diplomātiskās attiecības.
 1983. gads — izlaista elektronisko tabulu programma Lotus 1-2-3.
 2001. gads — zemestrīce satricināja Indijas pilsētu Gudžarātu, bojā gāja vairāk nekā 20 000 cilvēku un tika sagrauta lielākā daļa vēsturiskās pilsētas.
 2002. gads — pieņemts pašreizējais Ziemassvētku salu karogs.
 2021. gads:
 par Igaunijas premjerministri kļuva Kaja Kallasa, nomainot Jiri Ratasu.
 Itālijas premjerministrs Džuzepe Konte paziņoja par atkāpšanos no amata.

Dzimuši 

 1763. gads — Žans Batists Bernadots (Jean-Baptiste Jules Bernadotte), Francijas maršals, Zviedrijas un Norvēģijas karalis (miris 1844. gadā)
 1852. gads — Pjērs Savornjāns de Braza (Pierre Savorgnan de Brazza), franču kolonizators (miris 1905. gadā)
 1872. gads — Artūrs Bleiks (Arthur Blake), amerikāņu vieglatlēts (miris 1944. gadā)
 1880. gads — Daglass Makarturs (Douglas MacArthur), amerikāņu karavīrs (miris 1964. gadā)
 1882. gads — Andrē Rišmans (André Rischmann), franču regbists (miris 1855. gadā)
 1884. gads — Edvards Sapīrs (Edward Sapir), ASV antropologs (miris 1939. gadā)
 1897. gads — Jēkabs Alksnis, latviešu izcelsmes padomju virsnieks (miris 1937. gadā)
 1899. gads (v.s., j.s. ) — Arvīds Pelše, latviešu komunists, revolucionārs (miris 1983. gadā)
 1918. gads — Nikolaje Čaušesku (Nicolae Ceauşescu), Rumānijas vadītājs (miris 1989. gadā)
 1921. gads — Akio Morita (盛田昭夫), japāņu uzņēmējs, kompānijas Sony dibinātājs (miris 1999. gadā)
 1925. gads — Pols Ņūmens (Paul Newman), ASV aktieris (miris 2008. gadā)
 1944. gads — Andžela Deivisa (Angela Davis), ASV sabiedriskā darbiniece
 1945. gads — Žaklīna di Prē (Jacqueline du Pré), britu čelliste (mirusi 1987. gadā)
 1949. gads — Deivids Stratērns (David Strathairn) amerikāņu aktieris
 1953. gads — Anderss Fogs Rasmusens (Anders Fogh Rasmussen), Dānijas politiķis, NATO ģenerālsekretārs
 1955. gads — Edijs van Halens (Eddie Van Halen), Nīderlandes izcelsmes ASV mūziķis (miris 2020. gadā)
 1959. gads — Dainis Deglis, latviešu futbolists
 1961. gads:
 Veins Greckis (Wayne Gretzky), Kanādas hokejists
 Juris Žagars, latviešu aktieris un uzņēmējs
 1966. gads — Lenijs Ābrahamsons (Lenny Abrahamson), īru kinorežisors un scenārists
 1967. gads — Kolins Nīdhems (Colin Needham), viens no IMDb dibinātājiem un izpilddirektors
 1990. gads — Serhio Peress (Sergio Pérez), meksikāņu autosportists

Miruši 
 1795. gads — Johans Kristofs Frīdrihs Bahs ( Johann Christoph Friedrich Bach), vācu komponists (dzimis 1732. gadā)
 1823. gads — Edvards Dženers (Edward Jenner), angļu ārsts (dzimis 1749. gadā)
 1824. gads — Teodors Žeriko (Théodore Géricault), franču gleznotājs un litogrāfs (dzimis 1791. gadā)
 1891. gads — Nikolauss Augusts Oto (Nicolaus August Otto), vācu konstruktors (dzimis 1832. gadā)
 1932. gads — Viljams Riglijs jaunākais (William Wrigley Jr.), ASV uzņēmējs (dzimis 1861. gadā)
 1942. gads — Fēlikss Hausdorfs (Felix Hausdorff), vācu matemātiķis (dzimis 1868. gadā)
 1955. gads — Holgers Nīlsens (Holger Nielsen), dāņu paukotājs, sporta šāvējs un vieglatlēts (dzimis 1866. gadā)
 1973. gads — Edvards Robinsons (Edward Robinson), amerikāņu aktieris (dzimis 1893. gadā)
 1992. gads — Hosē Ferrers (José Ferrer), puertorikāņu aktieris un režisors (dzimis 1912. gadā)
 2017. gads — Līvija Akuratere, latviešu teātra kritiķe un teātra zinātniece (dzimusi 1925. gadā)
 2019. gads — Mišels Legrāns (Michel Legrand), franču komponists (dzimis 1932. gadā)
 2020. gads — Kobe Braiants (Kobe Bryant), ASV basketbolists (dzimis 1978. gadā)

Svētku un piemiņas dienas 
 Latvijas Republikas starptautiskās (de iure) atzīšanas diena
 Austrālijas diena (Austrālija)
 Republikas diena (Indija)
 Atbrīvošanās diena (Uganda)
 Starptautiskā muitas darbinieku diena

Janvāris